***ОПИС И СПЕЦИФИКАЦИЈАЈАВНЕ НАБАВКЕ***

Предмет набавке: набавка добара тонера и кетриџа за потребе наручиоца Општинске управе општине Врњачка Бања.

Опис:

Оригинални тонери морају бити од произвођача опреме, фабрички нова у оригиналном паковању произвођача робе и са видљивом ознаком оригиналног паковања на амбалажи (холограм и натпис оригинал).

Компатибилни тонери су нови, фабрички произведени, нерепарирани са декларацијом произвођача или увозника добара. Компатибилни тонери по квалитету и по броју одштампаних страна морају бити једнаки или приближни квалитету и броју копија оригиналних тонера, упаковани, са јасним обележјима за који тип уређаја су намењени.

Индустријски ремонтована тонер касета треба да има нов бубањ и чистач са одговарајућим тонером који испуњава техничке карактеристике оригиналног кетриџа, идентичан број исписа, заштитну налепницу произвођача, ПВЦ неотворену кесу, тј.физички спојену као адекватну картонску амбалажу у којој је спакован. У случају непостојања компатибилних касета на тржишту, доставити понуду за оригинале. Понуђач се обавезује да има сервисну службу која ће по потреби извршити ремонт и пуњење постојећих (истрошених) тонер касета, као и да надокнади штету наручиоцу уколико услед непрописно ремонтоване тонер касете дође до оштећења штампача корисника. Поред дозволе за сакупљање и транспорт отпада, понуђач мора да поседује дозволу и за складиштење и третман, односно поновно искоришћење или одлагање отпада у складу са одговарајућим одредбама закона о управљању отпада, и то на начин који обезбеђује најмањи ризик по здравље људи и животну средину.

**Начин и динамика испоруке**

Испорука добара која су предмет јавне набавке је сукцесивна, а количину и

динамику испоруке утврђује Наручилац о чему благовремено обавештава –

добављача.

Наручилац задржава право да одступи од процењених количина датих у обрасцу спецификације конкурсне документације, у зависности од својих потреба.

Понуђач је дужан да услугу пуњења тонера изврши најкасније у року од једног

радног дана од дана преузимања празних касета на адресу Наручиоца у Врњачкој Бањи, ул.Крушевачка 17, радним даном у времену од 8:00 до 15:00 часова.

Изабрани понуђач - добављач је у обавези да испоручи добра у складу са датом понудом која квалитативно и технички одговара захтеваним условима из конкурсне документације наручиоца.

**Гаранција**

Понуђач је дужан да гарантује квалитет испоручених добара у складу са важећим прописима и установљеним нормативима и средствима за такву врсту добара.

**Рекламација**

У случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј.пријема добара, Наручилац ће одмах након уочених недостатака позвати Понуђача – добављача да заједнички сачине записник и констатују уочене недостатке. Понуђач – добављач је дужан да уочене недостатке отклони, односно да замени неисправна добра са добрима одговарајућег квалитета и квантитета у року од два дана од дана сачињавања записника о рекламацији.